EkBass/fiwiki-20250220-pages-articles huggingface dataset:
Willy Russell

Willy Russell (s. 1947) on brittiläinen näytelmäkirjailija, sanoittaja ja säveltäjä. Hänen tunnetuimpia näytelmiään ovat monologi Shirley Valentine (suom. myös nimillä Lasillinen kanssasi, Rakkaudesta elämään ja Naisen yhdestoista käsky), Pygmalion-muunnelma Educating Rita (suom. Tunnit Ritan kanssa) sekä eri sosiaaliluokkiin päätyneistä veljeksistä kertova musikaali Blood Brothers (Veriveljet). Hänen tekstiensä pohjalta on tehty elokuvat Varjo menneisyydestä (1982), Tunnit Ritan kanssa (1983, Oscar- ja Golden Globe -ehdokkuudet käsikirjoituksesta) ja Shirley Valentine (1989). ==Lähteet== Luokka:Vuonna 1947 syntyneet Luokka:Elävät henkilöt Luokka:Brittiläiset näytelmäkirjailijat Luokka:Brittiläiset säveltäjät
Longane

Longane (, myös Longone, ) oli antiikin aikainen kaupunki ja kaupunkivaltio (polis) Sikeliassa eli Sisilian saarella nykyisen Italian alueella. Se sijoitetaan nykyisen Rodì Milicin kunnan alueelle lähelle nykyistä Milicin kylää. == Maantiede == Longanen oletetaan sijainneen Peloros-vuorilla Sisilian pohjoisosissa noin viisi kilometriä sisämaahan saaren pohjoisrannikosta. Rannikolla sen länsipuolella sijaitsi Tyndaris ja itäpuolella Mylai. Kaupungin todennäköinen paikka on tasangolla nykyisten Rodin ja Milicin kylien yläpuolella Termini- (antiikin Longanos) ja Mazzarra-jokien laaksojen välillä. Kaupungin akropoliina eli linnavuorena toimi ilmeisesti nykyinen Monte Ciappa noin 1,3 kilometriä Milicistä luoteeseen. Kaupungille on ehdotettu kuitenkin myös muita sijaintipaikkoja. == Historia == Longanen paikka on löytöjen perusteella ollut asuttu keskiseltä pronssikaudelta 1700–1400-luvuilta eaa. lähtien. saakka Kaupunkia ei mainita antiikin kirjallisissa lähteissä. Longanos-joki sen sijaan mainitaan paikkana, jonka rannalla Syrakusan tyranni Hieron II voitti mamertiinit vuonna 268 eaa. Kaupungin väestö koostui osaksi kreikkalaisista ja osaksi saaren ei-kreikkalaisesta väestöstä, mutta se hellenisoitui ajan kuluessa. Kaupungin kansalaisesta käytettiin etnonyymiä Longenaios () tai Longanaios (). Vaikka Longane on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Se luetaan polikseksi lähinnä sillä perusteella, että se löi 400-luvulla eaa. omaa kreikkalaistyylistä pronssirahaa. Kaupunki vaikuttaa myös tuhoutuneen jo samalla vuosisadalla, jonka jälkeen se hylättiin. == Rakennukset ja löydökset == Longanen akropoliilta on löydetty pitkän linnoitusmuurin sekä muiden rakennusten, kuten mahdollisen pyhäkön, jäänteitä. Linnoitteita on löydetty myös etelämpää Cocuzza- tai Pirgo-nimiseltä kukkulalta. Asutuksen jäänteitä on löydetty keskiseltä pronssikaudelta ja klassiselta kaudelta, ja hautausmaita keskiseltä pronssikaudelta sekä rautakaudelta 800–700-luvuilta eaa. == Lähteet == Luokka:Antiikin Sisilian kaupungit Luokka:Arkeologiset kohteet Italiassa Luokka:Messinan metropolikaupunki
Messene (täsmennyssivu)

Messene () voi viitata seuraaviin: * Messene, antiikin aikainen kaupunki Messeniassa Kreikassa ** Messíni, nykyinen kaupunki ja kunta Messenian alueyksikössä Peloponnesoksen alueella Kreikassa * Messene, aiemmin Zankle, antiikin aikainen kaupunki Sikeliassa eli Sisiliassa ** Messina, nykyinen kaupunki Sisiliassa Italiassa * Messene, kreikkalaisen mytologian hahmo.
Soulac-sur-Mer

Soulac-sur-Mer on kunta Lounais-Ranskassa Gironden departementissa Uuden- Akvitanian alueella. Se sijaitsee Médocin niemimaalla Atlantin rannalla, noin 100 kilometriä Bordeaux’sta luoteeseen. Kunta on perinteinen merenrantalomakohde. Rannoilla on runsaasti 1900-luvun alussa valmistuneita huviloita, jotka ovat osa kunnan kulttuuriperintöä. Gironden matkailusivut ==Aiheesta muualla== ==Lähteet== Luokka:Gironden kunnat
Safiiriviiripyrstö

Safiiriviiripyrstö (Fundulopanchax walkeri) on Fundulopanchax-sukuun kuuluva kala. == Koko ja ulkonäkö == Safiiriviiripyrstö kasvaa noin 6 cm pitkäksi. Se on muuten punavalkoinen väriltään, mutta evissä ja pyrstössä on myös sinistä. Koiras on suurempi ja värikkäämpi kuin naaras. == Alkuperä == Safiiriviiripyrstö on kotoisin Norsunluurannikosta ja Ghanasta. == Käyttäytyminen ja lisääntyminen == Safiiriviiripyrstö on vilkas ja joskus hieman riitaisa kala. Naaras laskee mätimunat pohjalle tai kiinnitää ne kasveihin. Munat kehittyvät 4–8 viikossa. Kalaa on helppo viljellä. == Vesiolot ja ravinto == Safiiriviiripyrstö tarvitsee vähintään 54 litran kokoisen akvaarion. Akvaario saisi olla hämärä ja siellä pitäisi olla paljon kasveja ja vain vähän veden virtausta. Sopiva pH safiiriviiripyrstölle on 6–7,5 ja veden kovuus alle kymmenen. Sopiva lämpötila on 20–28 °C. Akvaariossa kasvatetut safiiriviiripyrstöt syövät yleensä kuivaruokaa. Se pitää kuitenkin myös pakastetuista ravintoeläimistä, joita tulisi antaa säännöllisesti. == Lähteet == * == Aiheesta muualla == *ITIS: Fundulopanchax walkeri *Fishbase: Fundulopanchax walkeri Luokka:Vanhanmaailmankillit
Folklorismi

Folklorismi on kansatieteen käsite, jolla tarkoitetaan minkä tahansa perinneaineksen omaksumista, keksimistä tai käyttämistä sen alkuperäisen käyttöyhteyden ulkopuolella. Perinnettä sovelletaan tyypillisesti kaupallisiin, viihteellisiin, matkailullisiin, ideologisiin tai kansallisiin tarkoituksiin. Käsitteen rajaus ei ole ollut täsmällinen. Sitä on käytetty kuvaamaan esimerkiksi ilmiöitä, jotka on haluttu rajata oikean perinteentutkimuksen ulkopuolelle. Puhetavan taustalla on ajatus epäaitoudesta. Folklorismin idea on, että menneestä luodaan kuva, joka valjastetaan nykyhetken tarpeisiin. Folklorismi ilmenee muun muassa perinne- ja kotiseututyönä, museoina ja perinteestä ammentavana taiteena. Perinteentutkimuksen terminologiassa folklorismin kuvataan saaneen alkunsa esiromantiikan aikana. Ilmiön edellytyksenä oli ihannoiva ja sentimentaalinen suhtautuminen menneeseen. Myöhemmin kaupungistumisen ja teollistumisen myötä ihmiset loittonivat perinteistä, joita olivat oppineet tuntemaan, ja agraarikulttuurin piirteistä tuli kaipausta herättäviä symboleja. Suomessa folklorismi välittyy kaupallisten kanavien, kotiseutujärjestötyön ja erilaisten juhlainstituutioiden kautta. Viimeksi mainittujen takana on sekä kaupallisia että aatteellisia motiiveja. Silloin kun ajatellaan, että kyse on jonkun muun kuin oman ryhmän perinneaineksen omaksumisesta, puhutaan myös kulttuurisesta omaksumisesta tai lainaamisesta. Mikäli eri kulttuuriryhmien välisessä poliittisessa kamppailussa halutaan ilmaista, että omaksujalla ei olisi siihen oikeutta, voidaan se nimetä kulttuuriseksi appropriaatioksi tai omimiseksi. Tampereen yliopiston sosiaaliantropologian professori Laura Huttusen mukaan kulttuurinen appropriaation käsite ei ole tieteellinen, ja se on "ristiriitainen ja monin tavoin huono". Hänen mukaansa käsite lähtee väärästä oletuksesta, jonka mukaan maailmassa olisi selvärajaisia kulttuureita, joilla jokaisella on oma ikiaikainen sisältönsä ilman lainaamista, muuntelua ja yhdistelyä. == Lähteet == *
Arto Pakkasen surma

Arto Pakkanen (1984 – 7. syyskuuta 1998) oli suomalainen 14-vuotias koulupoika, jonka Esa Vahlberg ja Veli-Tuomas Matviala surmasivat Kotkan Malmingilla. Vahlberg ja Matviala pysäyttivät polkupyörällä ystävänsä kanssa heidät ohittaneen uhrinsa. Pakkasen seurassa ollut poika onnistui jatkamaan matkaa. Matviala aloitti surmatun pahoinpitelyn lyömällä tätä veitsellä kaulaan. Uhrista löytyi 112 veitseniskua eri puolilta kehoa. Juovuksissa olleet Matviala ja Vahlberg löivät veitsellä, potkivat ja hakkasivat vuorotellen maassa makaavaa uhriaan. Runsaat kymmenen minuuttia kestäneen pahoinpitelyn päätteeksi Vahlberg pudotti 13-kiloisen kiven kahdesti uhrin kasvoille. Surman päätekijät Vahlberg ja Matviala tuomittiin 23. huhtikuuta 1999 Kotkan käräjäoikeudessa yhdessä tahallaan, erityisellä raakuudella ja julmuudella tehdystä murhasta. Rikoksen tekohetkellä alle 18-vuotiaan Matvialan oikeus tuomitsi vankilaan 11 vuodeksi ja 5 kuukaudeksi. Uhrin pahoinpitelyyn liittynyt ja lopuksi uhrin pään suurella kivellä murskannut 18-vuotias Vahlberg sai elinkautisen vankeustuomion. Molemmille tehdyn mielentilatutkimuksen mukaan he olivat tekoa tehdessään täydessä ymmärryksessä. Surmaajille veitsensä antaneen Jan-Erik Penin syyksi oikeus katsoi avunannon törkeään pahoinpitelyyn. Hänet tuomittiin 2 vuodeksi ja 6 kuukaudeksi vankeuteen. Vapaana oikeutta odottanut Peni määrättiin välittömästi vangittavaksi. Kaikki kolme tuomittua ilmoittivat valittavansa tuomiosta Kouvolan hovioikeuteen. Esa Vahlberg pääsi ehdonalaiseen vapauteen kesällä 2011. == Lähteet == Luokka:Murhat Suomessa Luokka:1990-luvun rikokset Suomessa Luokka:Vuoden 1998 rikokset Luokka:1990-luvun oikeustapaukset
Blind Rage

__NOTOC__ Blind Rage on saksalaisen heavy metal -yhtye Acceptin neljästoista studioalbumi, joka julkaistiin 15. elokuuta 2014. Se oli heidän kolmas albuminsa vuoden 2009 comebackin jälkeen. CDn ja boksin mukana oli bonus DVD/Blue Ray Live in Chile 2013, joka on nauhoitettu Stalingradin kiertueella 12. huhtikuuta 2013, Caupolino-teatterissa Santiago de Chilessä. Albumi ylsi ensimmäisellä listaviikollaan Suomen virallisen listan sijalle 1. Yhdysvalloissa se nousi Billboard 200 -listan sijalle 35. == Kappaleet == Kaikki kappaleet säveltäneet Wolf Hoffmann ja Peter Bates sekä sanoittanut Mark Tornillo. === CD === # # # # # # # # # # # # === DVD: Live in Chile 2013 === # Intro # Hung, Drawn & Quartered # Hellfire # Restless & Wild # Losers & Winners # Stalingrad # Breaker # Bucket Full of Hate # Monsterman # Shadow Soldier # Amamos la Vida # Guitar Solo Wolf # Neon Knights # Bulletproof # Aiming High # Princess of the Dawn # Up to the Limit # No Shelter # Pandemic # Fast as a Shark # Metal Heart # Balls to the Wall == Kokoonpano == * Mark Tornillo – laulu * Wolf Hoffmann – kitara * Herman Frank – kitara * Peter Baltes – bassokitara * Stefan Schwarzmann – rummut == Arvostelut == * Imperiumi: 7/10Accept - Blind Rage Viitattu 10.10.2022. * Kaaoszine: Kaaoszine: Levyarvio * Metalliluola: Metalliluola: Levyarvio * V2.fi: Accept: Blind Rage Viitattu 10.10.2022. == Lähteet == == Aiheesta muualla == * * Luokka:Acceptin albumit Luokka:Vuoden 2014 albumit
Alma del Banco

Alma del Banco (24. joulukuuta 1862 Hampuri- 8. maaliskuuta 1943 Hampuri) oli saksalainen, juutalaistaustainen modernistinen taidemaalari. == Elämänvaiheita == Del Banco opiskeli aluksi taidetta syntymäkaupungissaan Hampurissa Valeska Röverin taidekoulussa. Sieltä hän matkusti Pariisiin ja jatkoi opintojaan Fernand Légerin ja André Lhoten oppilaana juuri ennen ensimmäisen maailmansodan alkua.http://www.the-saleroom.com/en-us/auction- catalogues/stahl/catalogue-id- stahl10010/lot-26183bc2-ff2f-44bb-927a-a5d301114b66 Palattuaan kotikaupunkiinsa del Banco oli perustamassa Hampurin secessionistien ryhmää ja hän pääsi sekä Hampurin taiteilijaseuran että Deutscher Künstlerbundin jäseneksi. Hän kuului kaupungin eturivin taidepiireihin ja hänen ystäviään olivat Karl Kluth ja Alexandra Povòrina. Elämään kuului myös useita maalausmatkoja Etelä- Eurooppaan. Kansallissosialistit nousivat Saksassa valtaan vuonna 1933. Del Bancon edustama tyylisuunta oli heidän mielestään rappiotaidetta. Vuonna 1937 Hampurin taidehallista takavarikoitiin 13 del Bancon maalausta. Vuonna 1943 del Banco sai kuulla, että hänet siirrettäisiin keskitysleirille. Saatuaan tiedon hän teki itsemurhan. == Lähteet == Luokka: Saksalaiset taidemaalarit Luokka: Vuonna 1862 syntyneet Luokka: Vuonna 1943 kuolleet
Laulava salapoliisi (televisiosarja)

Laulava salapoliisi (The Singing Detective) on Dennis Potterin käsikirjoittama television minisarja vuodelta 1986. Se jatkaa ja jalostaa Potterin Pennejä taivaasta -sarjan (1978) tyyliä, jossa yhdistyvät puhedraama ja vanhan iskelmämusiikin käyttö. Osin Potterin omaan elämään perustuvassa mielikuvituksellisessa tarinassa psoriasiksesta kärsivää, sairaalassa viruvaa ja salapoliisitarinasta haaveilevaa kirjailijaa nimeltä Philip Marlow esittää Michael Gambon. Helsingin Sanomien Jukka Kajavan mukaan Laulava salapoliisi on ”erittäin taitavasti tehtyä viihdettä, mutta myös paljon enemmän. Siksi sen loisteliaisuus tarjoaa hyvän esimerkin nykyisillekin tekijöille siitä, etteivät laaja kelpaavuus ja ajatuksellinen sekä taiteellinen kunnianhimoisuus ole ristiriidassa toistensa kanssa”. ==Lähteet== Luokka:Brittiläiset minisarjat Luokka:1980-luvun televisiosarjat Luokka:BBC:n televisio-ohjelmat
Thorismund

Thorismund oli visigoottien kuningas vuosina 451–453. Thorismundin isä, kuningas Teoderik I, kuoli Katalaunien kenttäin taistelussa. Thorismund valittiin uudeksi kuninkaaksi taistelukentällä, heti isänsä kuoleman jälkeen. Kerrotaan, että Thorismund halusi kostaa isänsä kuoleman tuhoamalla yllätyshyökkäyksellä yön ajaksi vaunulinnaansa vetäytyneet hunnit. Roomalaisten sotapäällikkö Aëtius kuitenkin esti Thorismundin aikeet, sillä hän pelkäsi, että hunnien hävityksen jälkeen visigootit olisivat kasvaneet liian voimakkaiksi ja uhanneet Roomaa. Thorismund katkeroitui tästä, ja vuonna 453 hän joutui salamurhan uhriksi. Thorismundin seuraajaksi valittiin hänen veljensä Teoderik II, joka suhtautui suopeammin Länsi-Roomaan.Kari 2001, s.145 == Lähteet == * Kari, Risto: Historian ABC 6 – Kaikkien aikojen valtiot. Tammi 2001. ISBN 951-31-1098-2 === Viitteet === Luokka:Visigoottien kuninkaat Luokka:Vuonna 453 kuolleet
Élie Cartan

Élie-Joseph Cartan (9. huhtikuuta 1869 Dolomieu – 6. toukokuuta 1951 Pariisi) oli ranskalainen matemaatikko, joka tutki Lien ryhmiä. Cartan oli köyhästä perheestä, mutta poikkeuksellisen lahjakkuutensa takia sai valtion stipendejä ja pääsi opiskelemaan École Normale Supérieureen. Samaan aikaan kun hän teki siellä väitöskirjaansa, Sophus Lie oli vierailevana tutkijana Pariisissa. Cartanin panos Lien algebroiden määrittelemisessä oli merkittävä. Cartanista tuli lehtori Montpellierin yliopistoon, missä hän jatkoi Lien algebrojen tutkimista- Vuonna 1896 hän siirtyi Lyonin yliopistoon, jossa hän keskittyi lineaarialgebraan. Vuonna 1912 hän palasi Pariisiin, Sorbonnen yliopistoon, missä hän kehitti spinorit. Cartan valittiin Ranskan tiedeakatemiaan vuonna 1931 ja Royal Societyn ulkomaiseksi jäseneksi vuonna 1947. Cartanin artikkelit differentiaaliyhtälöistä ovat innovatiivisia. Viimeisinä vuosinaan hän tutki lähinnä differentiaaligeometriaa. Vaikka Cartan oli teoreetikko, hänellä oli kyky selittää monimutkaisia asioita tavalliselle opiskelijalle ymmärrettävästi. == Lähteet == Luokka:Ranskalaiset matemaatikot Luokka:Ranskan tiedeakatemian jäsenet Luokka:Royal Societyn ulkomaiset jäsenet Luokka:Vuonna 1869 syntyneet Luokka:Vuonna 1951 kuolleet
Bolsena

Bolsena on kunta Italiassa Latiumin alueen pohjoisosassa. Se sijaitsee Viterbon maakunnassa Bolsenanjärven koillisrannalla. == Maantiede == Bolsena sijaitsee Keski-Italiassa Volsinin vuoristossa noin 25 kilometriä Viterbosta pohjoiseen. Maanjäristysriskiä arvioivassa neliportaisessa Classificazione sismica -luokituksessa Bolsenan vyöhyke on 2B. Bolsenan vuotuinen keskilämpötila on 13,9 °C. Heinäkuun keskilämpötila on 23,5 °C ja tammikuun puolestaan 5,3 °C. Vuotuinen sademäärä on 719 mm. == Historia == Roomalaiset valtasivat vuonna 241 eaa. muinaisen etruskien keskuksen Volsiniin, jonka asukkaat pakenivat nykyisen Bolsenan alueelle. Kaupungin antiikkinen nimi on Volsinii Novi, "Uusi Volsinii". Latiumin ja Toscanan alueella kulkeva muinainen roomalaistie Via Cassia linjattiin Bolsenan kautta ja keskiajalla reittiä käyttivät pyhiinvaeltajat. Paavi Bonifatius IX antoi 1398 Bolsenan hallinnon umbrialaiselle Monaldeschin suvulle, vuonna 1451 paikkakunta palasi Kirkkovaltion yhteyteen. Renessanssin aikana useat paavit, kuten Pius II, Paavali III ja Leo X, suosivat Bolsenaa matkakohteena. Paikkakunta kuului Kirkkovaltioon aina vuoteen 1870, jolloin Kirkkovaltio lakkautettiin Italian yhdistymisen myötä. Bolsenan väkiluku oli vuonna 1871 noin 2 700\. Väestömäärän huippu saavutettiin 1950-luvulla, jolloin paikkakunnalla asui yli 4 200 ihmistä. 1960-luvulla Bolsenan väkiluku väheni, jonka jälkeen se kääntyi uuteen nousuun, kunnes 2010-luvulla väkiluku on jälleen vähentynyt. == Kulttuuri ja arkkitehtuuri == Bolsenan arkkitehtuuri edustaa italialaisille kaupungeille tyypillisesti useita aikakausia. Yksittäisistä rakennuksista mainittakoon barokkityylinen Cappella del Miracolo (1639). Sen nimessä mainittu ihme, miracolo, viittaa 1263 tapahtuneeseen Miracolo eucaristico di Bolsenaan eli Bolsenan eukaristiseen ihmeeseen. Maallista arkkitehtuuria edustaa muun muassa Palazzo Cozza Crispo 1500-luvulta. Se kätkee sisäänsä manierismia edustavan freskosyklin. Bolsenan historiallisessa keskustassa sijaitsee keskiaikainen puolustuslinnoitus Rocca Monaldeschi della Cervara. Bolsenan suojeluspyhimys on Santa Cristina di Bolsena eli Bolsenan pyhä Kristiina, joka eli kolmannella vuosisadalla jaa. Tarun mukaan Cristinaa vainottiin hänen kristinuskonsa tähden. Cristina kuoli Bolsenassa 300-luvun alussa neitsyenä ja marttyyrina. Hänen juhlapyhäänsä vietetään 24. heinäkuuta. Bolsenassa on kuvattu useita fiktioelokuvia, kuten: *Violenza sul lago (1954) *L'armata brancaleone (1966) *Messo comunale praticamente spione (1982) *Stasera a casa di Alice (1990) *Il mistero del lago (2009) *Le meraviglie (2014). == Lähteet == == Aiheesta muualla == *Bolsena, Lazio, Italia — Sunrise, Sunset and Daylength Luokka:Viterbon maakunnan kunnat
Unico Finland

Unico Finland Oy on joustinvuoteita ja sohvia valmistava perheyritys, jonka omistavat Pasi Saarinen ja Petri Saarinen. Unico on perustettu vuonna 1994 ja sillä on toimipaikat Kauhavalla, Lapualla ja Kankaanpäässä. Kauhavalla sijaitsevat patjatehdas, keskusvarasto ja runkotehdas. Lapualla valmistetaan sohvat, lepotuolit ja vuodesohvat. Kankaanpäässä on ompelimo ja vaahtomuoviosien leikkaamo. Unicolla on noin 120 työntekijää ja toimitilaa yhteensä noin 46 000 m2 jakautuen tuotanto-, varasto- ja toimistotiloihin. Unicon valmistamia joustinvuoteita, sohvia, lepotuoleja ja vuodesohvia myydään Suomessa merkittävimmissä huonekaluketjuissa sekä itsenäisissä huonekaluliikkeissä ja sisustustaloissa. Unico valmistaa kodin huonekalujen lisäksi myös kalusteita julkitilakäyttöön. Suomessa on useita hotelliketjuja ja majoituskohteita laskettelukohteissa, joissa on Unicon valmistamia vuoteita, lepotuoleja ja vuodesohvia. Unico Finland Oy on yksi Suomen suurimmista huonekalujen valmistajista. Valmistettavilla tuotteilla on Suomalaisen Työnliiton myöntämä Avainlipputunnus kertomassa korkeasta kotimaisuusasteesta. Unico tekee yhteistyötä Allergia-, iho- ja astmaliiton kanssa. == Lähteet == Luokka:Suomalaiset perheyritykset Luokka:Suomalaiset huonekaluvalmistajat Luokka:Kauhavalaiset yritykset
Yhteismitallisuus

Yhteismitallisuus voi eri yhteyksissä tarkoittaa ainakin seuraavia asioita: * yhteismitallisuus matematiikassa merkitsee, että kahden suureen suhde on rationaaliluku * yhteismitallisuus tieteenfilosofiassa merkitsee tilannetta, jossa kahden teorian tai asian paremmuutta voidaan vertailla toisiinsa nähden * yhteismitallisuus taloustieteessä liittyy kysymykseen, voidaanko taloudellinen arvo aina ilmaista rahassa * yhteismitallisuus etiikassa liittyy siihen, ovatko arvot vertailtavissa keskenään * Yhteismitallisuus dimensioanalyysissä merkitsee sitä, että suureet ovat samaa dimensiota. Yhteismitallisuuden vastakohta sen kaikissa merkityksissä on yhteismitattomuus.
Manuela Carmena

Manuela Carmena Castrillo (s. 9. helmikuuta 1944 Madrid) on espanjalainen poliitikko. Hän oli Madridin pormestari 2015–2019. buscabiografias.com. Viitattu 30.10.2018 madridesnoticia.es. Viitattu 30.10.2018 Manuela Carmena suoritti oikeustieteen tutkinnon vuonna 1965 Valencian yliopistossa. transparenciapersonas.madrid.es. Viitattu 31.10.2018 Samana vuonna hän liittyi Espanjan kommunistiseen puolueeseen. Hän vastusti Francisco Francon diktatuuria ja toimi työläisten ja poliittisten vankien lakimiehenä. Jätettyään kommunistisen puolueen hän toimi tuomarina vuodesta 1981 lähtien aluksi Santa Cruz de La Palmassa. Hän työskenteli rangaistusten täytäntöönpanosta vastaavassa tuomioistuimessa (Juzgado de Vigilancia Penitenciaria) Madridissa. Carmena oli Espanjan yleisen oikeusneuvoston (Consejo General del Poder Judicial) jäsen vuosina 1996–2000. Hänet valittiin Madridin kaupunginvaltuustoon vasemmistolaisen Ahora Madrid -puolueen listalta ja pormestariksi 13. kesäkuuta 2015. Carmenalle on myönnetty San Raimundo de Peñafort -ritarikunnan suurristi. == Lähteet == Luokka:Elävät henkilöt Luokka:Vuonna 1944 syntyneet Luokka:Espanjalaiset poliitikot Luokka:Madridin pormestarit
NGC 457

NGC 457 on avoin tähtijoukko joka on Kassiopeian tähdistön kirkkain. Sen reunalla sijaitsee myös φ Cas, mutta se ei kuitenkaan kuulu tähän avoimeen joukkoon, joka on kauempana. NGC 457:n löysi William Hershell vuonna 1787. Se sijaitsee Ruchbahista (δ Cas) noin kaksi astetta etelä-kaakkoon. Se on tunnettu myös nimellä Pöllöjoukko (). Sen φ Cas ja HD 7902 muodostavat pöllön silmät ja loput tähdet ääriviivoja muistuttavan kuvion. Siitä on käytetty myös nimiä Caldwell 13, C 13, ET, Kachina Doll Cluster. Sen voi parhaiten havaita pohjoisella pallonpuoliskolla elo-, syys- ja lokakuun aikana, kun lumi ei ole vielä maassa heijastamassa valoa taivaalle. Se näkyy kuitenkin ympäri vuoden, koska se on sirkumpolaarinen. Tähtijoukko näkyy paljain silmin ja kiikarilla. == Lähteet == == Aiheesta muualla == * * * * * * * * Luokka:Kassiopeian tähdistö 457
Gundulf (piispa)

Gundulf Rochesterilainen (k. 7. maaliskuuta 1108) oli normannilainen munkki, joka saapui Englantiin normannivalloituksen aikoihin. Hänet vihittiin Rochesterin piispaksi vuonna 1077, ja hän rakennutti tai suunnitteli linnoja Rochesteriin ja Colchesteriin sekä Lontooseen Towerin linnan ydinosan, White Towerin. Rochesterin tuomiokirkon rakennustyöt aloitettiin Gundulfin aikana, ja silloin perustettiin myös St Bartholomew’n sairaala, joka lakkautettiin vuonna 2016. Britannian armeijan insinöörijoukot (Royal Engineers) pitävät Gundulfia aselajinsa ensimmäisenä edustajana Britanniassa, vaikka virallisesti insinöörijoukot perustettiin vasta 1700-luvulla. Hieman ennen kuolemaansa Gundulf lahjoitti omaisuutensa köyhille lukuun ottamatta piispansormusta, jonka hän antoi seuraajalleen Ralphille. ==Lähteet== Luokka:Rochesterin piispat Luokka:Normannit Luokka:1000-luvulla syntyneet Luokka:Vuonna 1108 kuolleet
Aurinkomonninen

Aurinkomonninen (Corydoras burgessi) on monnisiin kuuluva kalalaji. == Koko ja ulkonäkö == Aurinkomonninen kasvaa noin 5 cm pitkäksi. Sen evä on musta, ja silmän kohdalla päässä on myös musta raita. Kala on muuten aivan vaaleanharmaa, melkein valkoinen. Väritys tosin voi vaihdella aika paljon. == Alkuperä == Aurinkomonninen on kotoisin Brasiliasta, Negrojoen yläjuoksun sivujoista. == Käyttäytyminen ja lisääntyminen == Aurinkomonninen on eloisa ja rauhallinen parvikala. Se on melko helppo viljeltävä. == Vesiolot ja ravinto == Aurinkomonninen tarvitsee vähintään 63 litran kokoisen akvaarion. Sille sopiva pH on 6–7 ja veden kovuus alle kymmenen. Sopiva lämpötila on 23–26 asteen välillä. Kala on melko vaativa hoidettava ja se viihtyy ainoastaan puhtaassa vedessä. Aurinkomonninen on kaikkiruokainen. == Lähteet == * == Aiheesta muualla == *ITIS: Corydoras burgessi *Fishbase: Corydoras burgessi Luokka:Monniset
Helomonninen

Helomonninen (Corydoras duplicareus) on monnisiin kuuluva kala. == Koko ja ulkonäkö == Helomonninen kasvaa noin 6 cm pitkäksi. Sen pyrstöstä lähtee musta viiva, joka kulkee selkään asti. Toinen musta viiva sillä on silmän ympärillä. Pään ja muun ruumiin rajakohdassa sillä on hieman oranssia. Kala on muuten valkoinen ja hieman violetihtava. == Alkuperä == Helomonninen on kotoisin Brasiliasta, Negrojoen sivujoki Purangasta. == Käyttäytyminen ja lisääntyminen == Helomonninen on eloisa ja sävyisä parvikala, joka ui eniten akvaarion pohjalla. Se on aika vaikea saada kutemaan. == Vesiolot ja ravinto == Helomonninen tarvitsee vähintään 85 litran kokoisen akvaarion. Se tarvitsee paljon pohjakasvillisuutta, mutta myös avoimia hiekka-alueita ja piilopaikkoja. Helomonniselle sopiva pH on 6-7 ja veden kovuus alle 10 sekä lämpötila 23-27 astetta. == Lähteet == * Luokka:Monniset
Gugguu

Gugguu on suomalainen vuonna 2012 perustettu lastenvaatemerkki. Yrityksen tuotteita ovat puuvillasta, ekopuuvillasta ja puuvillasekoitteista valmistetut lasten sisä- ja ulkovaatteet sekä asusteet. Valtaosa tuotteista tehdään Virossa. Yrityksen toimitusjohtajana on Miia Riekki. Gugguun vuosiliikevaihto oli 2010-luvun loppuvuosina noin neljä miljoonaa euroa, henkilöstön määrä vuonna 2020 oli 18.Talouselämässä 2016Hesarissa 2016 Marraskuussa 2018 pääomasijoitusyhtiö Panostaja ilmoitti ostavansa 43 prosenttia Gugguun osakkeista. Toisena uutena sijoittajana mukaan tuli Kimi Räikkösen puoliso Minttu Räikkönen, joka aloitti työn kansainvälisille markkinoille pyrkivän Gugguun ”brändisuurlähettiläänä” ja suunnittelijana. Vuonna 2019 julkaistussa Eettisen kaupan puolesta -yhdistyksen selvityksessä Gugguu osoittautui tuotteidensa vastuullisesta alkuperästä huonoimmin tiedottaneeksi suomalaiseksi vaateyritykseksi. == Lähteet == == Aiheesta muualla == *Gugguu.com *Mitä järkeä on maksaa taaperon collegehaalarista 85 euroa? Näitä suomalaisia lastenvaatemerkkejä rynnätään nyt jonottamaan, vaikka hinnat ovat pilvissä , Aamulehti 1.11.2018 (tilaajille). Luokka:Vaatemerkit Luokka:Lastenvaatteet
Det börjar verka kärlek, banne mej

Det börjar verka kärlek, banne mej on Ruotsin edustussävelmä vuoden 1968 Eurovision laulukilpailussa Lontoossa. Siellä sen esitti Claes-Göran Hederström, ja laulu sijoittui viidenneksi. Laulun on säveltänyt ja sanoittanut Peter Himmelstrand, joka kirjoitti myös molemmat jaetulle kolmannelle sijalle tulleet kappaleet vuoden 1968 Melodifestivalenissa eli Ruotsin euroviisukarsinnoissa. Kappale tunnetaan Suomessa myös Eero Raittisen levytyksenä ”Rakkaudelta näyttää hitto vie”, jonka sanoituksen on tehnyt Sauvo Puhtila. ==Lähteet== Luokka:Vuoden 1968 kappaleet Luokka:Ruotsalaiset musiikkikappaleet Luokka:Vuoden 1968 euroviisuedustuskappaleet Luokka:Ruotsin euroviisuedustuskappaleet
Mk 57 VLS

Mark 57 Vertical Launching System (Mk 57 VLS) on yhdysvaltalaisen Raytheonin valmistama Zumwalt-luokan hävittäjille asennettava ohjusjärjestelmä. Se on paranneltu versio vanhemmasta MK 41 VLS -järjestelmästä. Järjestelmässä on hyödynnetty laivaston Open Architecture -konseptia, mikä mahdollistaa yksinkertaisemmat elinkaareen liittyvät päivitykset ja ylläpitotoimet kuten uusien ohjusten käyttöönoton. Järjestelmän siilojen kokoa on kasvatettu uusien kookkaampien ohjusten käyttöönoton mahdollistamiseksi. Neljän siilon moduulin korkeus on etriä, pituus etriä ja leveys etriä. Neljän siilon massa on 15 240 kiloa. Siiloon sijoitettavan kanisterin halkaisija voi olla etriä ja pituus etriä. Kanisterin ja ohjuksen yhteispaino voi olla maksimissaan 4 091 kiloa.Mk57_VLS.pdf Järjestelmään kuuluu CEU , joka mahdollistaa minkä tahansa ohjuksen sijoittamisen mihin tahansa siiloon. Yksikkö toimii rajapintana ohjusten ja järjestelmän välillä välittämällä tiedon aluksen taistelunjohtojärjestelmälle. Kun uusia ohjuksia lisättään järjestelmään, joudutaan ainoastaan CEU ja aseen tiedot päivittämään järjestelmään. Siiloihin ei tällöin tarvitse tehdä muutoksia. MCU () valvoo neljän siilon muodostaman järjestelmän tilaa. Lisäksi järjestelmään kuuluvat virranjakoyksikkö () ja kannenhallinta (). == Lähteet == Luokka:Yhdysvaltain laivasto
Bischler–Napieralski-reaktio

Bischler–Napieralski-reaktio on kemiallinen reaktio, jossa fenetyyliamiinin amidijohdannainen reagoi dehydratoivan reagenssin kanssa muodostaen dihydroisokinoliinijohdannaisen. Reaktion raportoivat ensimmäisen kerran August Bischler ja Bernard Napieralski vuonna 1983 ja se on nimetty heidän mukaansa. Bischler–Napieralski-reaktion tuote voidaan hapettaa isokinoliiniksi, ja reaktio onkin yksi käytetyimpiä tapoja valmistaa isokinoliinijohdannaisia. ==Reagenssit ja mekanismi== Bischler–Napieralski- reaktio tapahtuu useille fenetyyliamiinin johdannaisille, ja reaktio tapahtuu erityisen herkästi mikäli aromaattiseen renkaaseen on sitoutunut elektroneja luovuttavia ryhmiä. Tällaisia ovat esimerkiksi hydroksyyli-, alkoksyyli- ja aminoryhmät. Dehydratoivana reagenssina käytetään yleisesti fosforyylikloridia. Muita mahdollisia reagensseja ovat polyfosforihappo, rikkihappo, fosforipentoksidi ja Lewis-hapot kuten sinkkikloridi tai tina(IV)kloridia.K. Thomas Finley: Quinolines and Isoquinolines, Kirk-Othmer Encyclopedia of Chemical Technology, John Wiley & Sons, New York, 2015. Viitattu 31.10.2018. Bischler–Napieralski-reaktiolle on kaksi usein esitettyä reaktiomekanismia. Reaktion ensimmäisessä vaiheessa lähtöaine reagoi karbonyyliryhmän hapen kautta fosforyylikloridin kanssa muodostaen kondensaatiotuotteena iminiumesterin. Tämä välivaihe on elektrofiilinen ja seuraava vaihe on molekyylinsisäinen elektrofiilinen aromaattinen substituutioreaktio. Näin muodostuu karbokationi, joka aromatisoituu eliminaatiovaiheiden jälkeen dihydroisokinoliiniksi. Mikäli lähtöaineessa on hydroksyyliryhmä α-asemassa aminoryhmään nähden, muodostuu tuotteena isokinoliinijohdannainen. : Toisessa ehdotetussa mekanismissa ensimmäinen vaihe on sama ja muodostuu iminiumesteri. Tästä iminiumesteristä eliminoituu fosforidioksikloridia ja muodostuu elektrofiilinen nitriliumioni. Seuraava vaihe on elektrofiilinen aromaattinen substituutio, ja muodostuvasta karbokationista eliminoituu protoni ja muodostuu dihydroisokinoliinirakenne. : ==Lähteet== Luokka:Orgaaniset reaktiot
Makkosen pojat

Makkosen pojat on vihtiläisen valokuvaaja Elisa Makkosen luoma internet-ilmiö hänen urospuolisten kääpiösnautseriensa laumasta. Koirat nimeltä Wilho, Masa, Arvo ja Oiva esiintyvät yksitellen tai ryhmänä Facebook-ryhmänsä päivityksissä valokuvissa, joihin liittyy yleensä myös hauska, ajankohtaisia asioita kommentoiva teksti tai pieni tarina. Makkosen poikien Facebook-ryhmällä oli alkukesästä 2017 yli 34 000 seuraajaa, alkukesästä 2021 noin 36 600\. Makkosen poikien verkkokauppa myi aiemmin koiriin liittyviä oheistuotteita, kuten seinäkalentereita. (Tilaajille.) ==Kirjoja== *Makkosen poikien jouluseikkailu, 2015 *Makkosen poikien päiväkirja, Moreeni 2017, ISBN 9789522543141 *Makkosen poikien kaverikirja, Moreeni 2018, ISBN 9789511315124 *Makkosen poikien pentukirja, Moreeni 2018, ISBN 9789511315131 == Lähteet == == Aiheesta muualla == * Makkosen poikien entinen verkkosivusto, Internet Archive 3.1.2019 Luokka:Internet-ilmiöt Luokka:Kuuluisat koirat
Ben Cross

Ben Cross oik. Harry Bernard Cross (16. joulukuuta 1947 Lontoo – 18. elokuuta 2020 Wien, Itävalta) oli englantilainen näyttelijä. Hänet tunnetaan parhaiten roolistaan brittiläisenä olympiavoittajana Harold Abrahamsina elokuvassa Tulivaunut (1981) sekä Sarekin roolista elokuvassa Star Trek (2009). == Lähteet == == Aiheesta muualla == * Luokka:Englantilaiset näyttelijät Luokka:Vuonna 1947 syntyneet Luokka:Vuonna 2020 kuolleet
Atte Rantanen

Atte Rantanen (s. 1960) on Kemijärven entinen kaupunginjohtaja. Koulutukseltaan Rantanen on kauppatieteen maisteri. Virkavaalissa 30.3.2015 kaupunginvaltuusto äänesti asiasta kahdesti, mutta molemmissa äänestyksissä Rantanen keräsi eniten ääniä. Ensimmäisessä äänestyksessä Rantanen sai 14 ääntä. Vesa Tuunainen ja Tuula Kuvaja saivat molemmat seitsemän ääntä. Ilkka Haapalinna sai kuusi ääntä. Lisäksi kaupunginjohtoon hakenut koululaistyttö Mili Kasurinen sai yhden äänen ensimmäisellä kierroksella. Toisella äänestyskierroksella Rantasen vastaehdokkaaksi tuli arvalla Tuula Kuvaja. Rantanen voitti jälkimmäisen äänestyksen äänin 23 - 12. Ennen kaupunginjohtajan virkaa hän on työskennellyt mm. sodankyläläisen Astropolistieto Oy:n toimitusjohtajana ja pankinjohtajana. Rantanen harrastaa mm. taulujen maalaamista. 19\. syyskuuta 2022 seitsemän kaupunginvaltuutettua vaativat Rantasen irtisanomista. Valtuutetut totesivat Rantasen luottamuksen vaarantumisen syiksi muun muassa laittomat irtisanomiset, omistajaohjauksen epäselvyydet, kysymyksiin vastaamattomuuden, mainehaitan aiheuttamisen kaupunkiorganisaatiolle, mahdolliset toimivallan ylitykset sekä kaupungin edunvalvonnassa epäonnistumisen. Valtuusto hyväksyi 19. joulukuuta 2022 kaupunginhallituksen esityksen irtisanomisesta ja Rantasen virkasuhde Kemijärven kaupunginjohtajana päättyi 31. joulukuuta 2022. == Lähteet == Luokka:Kemijärven kauppalan- ja kaupunginjohtajat Luokka:Vuonna 1960 syntyneet Luokka:Elävät henkilöt
Kangasalan jäähalli

Kangasalan jäähalli on Kangasalla sijaitseva jäähalli, jonka yleisökapasiteetti on 1 000\. Hallia käyttävät pääasiassa Kisa-Eaglesin juniorit, Eaglesin miesten edustus, harrastejoukkueet ja KaVon edustus. Halli rakennettiin vuonna 1996. Vuonna 2020 alettiin rakentamaan hallin viereen toista kaukaloa, joka valmistui vuonna 2021. Halli on pääasiassa Tapparan, Ilveksen ja Kisa-Eaglesin junioreiden käytössä. Luokka:Suomen jäähallit Luokka:Kangasalan rakennukset ja rakennelmat Luokka:Kangasalan urheilu Luokka:Pikkola Luokka:Kangasalan keskusta
Agnès Buzyn

Agnès Buzyn (s. 1. lokakuuta 1962Fiche d'Agnès Buzyn sur edecideur.info, viitattu 31.10.2018 Pariisi, RanskaÉric Favereau, Malgré les mandarins, Libération, 29.12.2011, viitattu 31.10.2018) on ranskalainen poliitikko. Hän on ollut tasa-arvo- ja terveysministeri Édouard Philippe ensimmäisessä hallituksessa ja solidaarisuus- ja terveysministeri toisessa hallituksessa. Hän on hematologi, ja hän työskentelee Institut national du cancerin johdossa. == Lähteet == Luokka:Ranskalaiset lääkärit Luokka:Ranskan ministerit Luokka:Hematologit Luokka:Vuonna 1962 syntyneet Luokka:Elävät henkilöt
AGM-78 Standard ARM

General Dynamics AGM-78 Standard (myös STARM tai Standard ARM) on yhdysvaltalainen, ilmasta-maahan (AGM, air-to-ground) laukaistava, tutkaan hakeutuva ohjus.https://www.nationalmuseum.af.mil/Visit/Museum-Exhibits/Fact- Sheets/Display/Article/196034/agm-78-standard-antiradiation-missile/ Viitattu 31.10.2018. Ohjuksen pääkäyttäjiä olivat Yhdysvaltain ilmavoimat sekä Yhdysvaltain laivaston ilmavoimat. ==Historia== AGM-78 kehitettiin RIM-66 Standard -tyypin ilmatorjuntaohjuksesta, jota käytti Yhdysvaltain laivasto.http://www.designation-systems.net/dusrm/m-78.html Viitattu 31.10.2018. Ennen AGM-78 kehitettiin AGM-45 Shrike, joka ei kuitenkaan pystynyt kaikkeen tarvittavaan, joten 1960-luvun lopulla General Dynamics sai tehtäväkseen suunnitella paremmilla ominaisuuksilla ja isommalla taistelukärjellä varustetun ohjuksen.https://www.globalsecurity.org/military/systems/munitions/agm-78.htm Viitattu 31.10.2018. Asetyyppi otettiin palveluskäyttöön vuosina 1967 - 1968, eli Vietnamin sodan alkaessa eskaloitua. Ase voitiin laukaista F-4 Phantom II, F-105 Thunderchief eli Wild Weasel -tyyppisistä taistelukoneista sekä näiden lisäksi A-6 Intruderista. Ohjuksesta valmistettiin myöhemmin muita versioita mm. koulutusversio ATM-78, kehittyneempi AGM-78B, halvempi AGM-78C ja uuden moottorin omannut AGM-78D. Ohjusta käyttivät yksinomaan Israel ja USA, joka käytti ohjusta myös Vietnamin sodassa. AGM-78:n käyttö päättyi vuonna 1988, kun AGM-88 HARM korvasi sen. ==Lähteet== *http://www.designation- systems.net/dusrm/m-78.html *https://www.globalsecurity.org/military/systems/munitions/agm-78.htm *https://www.nationalmuseum.af.mil/Visit/Museum-Exhibits/Fact- Sheets/Display/Article/196034/agm-78-standard-antiradiation-missile/ === Viitteet === ==Kirjallisuutta== * Coonts, Stephen: Paholaislentäjät, 1987. Alkuteos englanniksi, 1986: Flight of the Intruder. Suom. Nummi, Ilari. Kirjan kustantaminen: Kauppiaitten Kustannus Oy. Painettu Jyväskylässä 1987 Gummeruksen kirjapainossa. ISBN 951-635-664-8. Luokka:Tutkaan hakeutuvat ohjukset Luokka:Yhdysvaltalaiset ilmasta maahan -ohjukset
La Teste-de-Buch

La Teste-de-Buch on kunta Lounais-Ranskassa Gironden departementissa Uuden- Akvitanian alueella. Se sijaitsee Arcachonin lahden eteläpuolella Atlantin rannalla, noin 60 kilometriä Bordeaux’sta lounaaseen. pienoiskuva|vasen|Dune du Pilat Kunnan nähtävyys on Euroopan korkein dyyni Dune du Pilat. Dyynissä on 60 miljoonaa kuutiometriä hiekkaa, ja se liikkuu yhdestä viiteen metriä vuodessa vuoroveden ja tuulen mukana. Dyynillä oli vuonna 2018 pituutta 2,9 kilometriä, leveyttä 616 metriä ja korkeutta 110 metriä.Gironden matkailusivut ==Aiheesta muualla== ==Lähteet== Luokka:Gironden kunnat
The Rise of Chaos

__NOTOC__ The Rise of Chaos on Acceptin viidestoista studioalbumi, joka julkaistiin 4. elokuuta 2017. Se on yhtyeen neljäs laulaja Mark Tornillon ja ensimmäinen kitaristi Uwe Lulisin ja rumpali Christopher Williamsin kanssa. Albumi ylsi ensimmäisellä listaviikollaan Suomen virallisen listan sijalle 5. == Kappaleet == # # # # # # # # # # == Kokoonpano == * Mark Tornillo – laulu * Wolf Hoffmann – kitara * Uwe Lulis – kitara * Peter Baltes – basso * Christopher Williams – rummut == Arvostelut == * Angry Metal Guy: Angry Metal Guy: Album review * Blabbermouth: 8/10Blabbermouth: CD review * Kaaoszine: Kaaoszine: Levyarvio * Metalliluola: Metalliluola: Levyarvio * Imperiumi: 8+/10Levyarvostelu: Accept - The Rise Of Chaos Viitattu 10.10.2022. * Soundi: Puntti ei värise – Acceptin uusin on taskulämmintä äänitapettia Viitattu 10.10.2022. * V2.fi: Accept: The Rise of Chaos Viitattu 10.10.2022. == Lähteet == == Aiheesta muualla == * The Rise of Chaos discogs.com -sivustolla * Luokka:Vuoden 2017 albumit Luokka:Acceptin albumit
Joona Kaakinen

Joona Kaakinen on suomalainen näyttelijä, joka näytteli Nörtti: DragonSlayer666 -televisiosarjan toisella ja kolmannella tuotantokaudella Daisuke69:ä. Hän on ollut aikaisemmin mukana DOT504 Dance Companyssa. Kaakinen oli Salpauksen sirkusartistikoulutuksessa vuosina 2007–2010. DOT504 Dance Company - Joona Kaakinen == Lähteet == Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt
Ympyrähullut

thumb|Ympyrähullut, Matti Kalkamo ja Heli Ryhänen 2012 Ympyrähullut (suunnitteluaikainen nimi Uudet tulokkaat) on Huittisissa niin kutsutun miljoonaristeyksen liikenneympyrässä sijaitseva Matti Kalkamon ja Heli Ryhäsen tekemä taideteos vuodelta 2012. Teos on Ryhäsen tekemän Doris-patsaan vieressä Lauttakylänkadun ja Risto Rytin kadun risteyksessä. Huittisten kaupungin tilaama teos koostuu kuudesta valaisinpylväästä ja kahdesta pronssiin valetusta hahmosta. Teos maksoi noin 50 000 euroa ja se nimettiin nimikilpailun tuloksena Ympyrähulluiksi. Teos sai vuonna 2012 ympäristötaidepalkinnon Ympäristötaiteen säätiöltä. == Kommentteja teoksesta == Matti Kalkamo kuvaa teosta näin: ”Teos on vapaa tulkinnoille mutta itse näen sen dialogina kahden eri-ikäisen hemmon välillä. Tai ehkä maan tasolla oleva muistelee itseänsä nuoruuden humuvuosina, voimainsa tunnossa.” Teoksen palkinnut Ympäristötaiteen säätiö on arvostanut teoksessa huumoria, liikuttavuutta ja koskettavuutta. Säätiö on pitänyt teosta tasokkaana ja ammattimaisena sekä kuvannut teosta luontevalla tavalla osaksi ympäristöään asettuvaksi. == Yksityiskohtia teoksesta == Tiedosto:Matti Kalkamo Heli Ryhanen Ympyrahullut osa2 2012.JPG|Pylväässä kiipeilevä hahmo Tiedosto:Matti Kalkamo Heli Ryhanen Ympyrahullut osa1 2012.JPG|Kiipeilijää tarkkaileva hahmo == Katso myös == * Luettelo Huittisten julkisista taideteoksista ja muistomerkeistä == Lähteet == == Aiheesta muualla == * Ympyrähullut on vuoden 2012 ympäristötaideteos; Ympäristötaiteen säätiö; STT 26.2.2013 Luokka:Huittisten rakennukset ja rakennelmat
Brasilian maavoimat

Brasilian maavoimat () on Brasilian puolustusvoimien osa, joka vastaa maalla tapahtuvasta sodankäynnistä. Sen miesvahvuus on noin 190 000 miestä (2012), mikä tekee siitä maan aselajeista suurimman. Sillä on maassa perinteisesti vahva asema. Kun sotilaat hallitsivat maata sotilasdiktatuurin aikana 1964–1985, johdossa oli pääasiassa maavoimien upseereita. Sotilaista suuri osa on varusmiehiä, jotka palvelevat suhteellisen lyhyen ajan, 6–9 kuukautta. Koska maavoimissa käytetään monimutkaisia laitteita, koulutustoiminta on mittavaa. Vuonna 2009 maavoimien käyttöön hankittiin Saksasta 25 Leopard 1 A5 -taistelupanssarivaunua, joita käytetään etenkin maan pitkien maarajojen turvaamiseen. Yksiköllä on 34 Panther- ja 36 Fennec-merkkistä helikopteria. == Lähteet == == Aiheesta muualla == * Brazil Army equipment Global Security Luokka:Brasilian asevoimat Luokka:Maavoimat
Woman Worldwide

Woman Worldwide on ranskalaisen elektronisen musiikin duon Justicen remixalbumi, jonka Ed Banger Records ja Because Music julkaisivat 24. elokuuta 2018. Albumi sisältää Justicen omien kappaleidensa uudelleenmiksauksia. ==Kappaleet== ==Kokoonpano== * Gaspard Augé – sävellys, tuotanto * Xavier de Rosnay – sävellys, tuotanto * Thomas Jumin – kansikuva ==Arvostelut== *AllMusic: *Paste: 7.8 *Rolling Stone: ==Lähteet== Luokka:Justicen albumit Luokka:Vuoden 2018 remix-albumit
Hohtomonninen

Hohtomonninen (Corydoras agassizii) on monnisiin kuuluva kala, jota pidetään myös akvaariokalana. == Koko ja ulkonäkö == Hohtomonninen kasvaa noin 8 cm pitkäksi. Naaras on koirasta suurempi. Kalan päässä on mustaa ja siinä on mustia pilkkuja, sekä mustaa, valkoista ja oranssia. == Alkuperä == Hohtomonninen on kotoisin Brasiliasta Amazon-joelta, sekä Perun Nanay-, Napo- ja Pachiteajoista. == Käyttäytyminen ja lisääntyminen == Hohtomonninen on aika rauhallinen parvikala, ja liikkuu joskus myös pohjan yläpuolella. Se on kutenut akvaariossa vain satunnaisesti. == Vesiolot ja ravinto == Hohtomonninen tarvitsee vähintään 128 litran akvaarion. Sille sopiva pH on 6-7 ja veden kovuus alle 10 sekä lämpötila 23-26 astetta. Hohtomonninen on kaikkiruokainen. Se on myös helppohoitoinen. == Lähteet == * == Aiheesta muualla == *ITIS: Corydoras agassizii *Fishbase: Corydoras agassizii Luokka:Akvaariokalat Luokka:Monniset
Lasse Urpalainen

Lasse Aukusti ”MATUMBAMAN” Urpalainen (s. 3. maaliskuuta 1995) on suomalainen videopeliammattilainen. Hän on Dota 2-videopelin maailmanmestari vuodelta 2017. Urpalainen on historian kolmanneksi eniten palkintorahoja tienannut elektroninen urheilija Suomessa ja koko maailman mittakaavalla yhdestoista. Konsulttiyhtiö IZEA on kuvannut Urpalaista yhtenä 25 suurimmasta elektronisen urheilun vaikuttajasta maailmassa. Urpalainen aloitti Dota-uransa vuonna 2014. Hän siirtyi Team Liquid -seuraan 2015, ja oli mukana joukkueen nousussa maailman huipulle. Urpalaisen uran merkittävin voitto oli maailmanmestaruus The International -turnauksessa vuonna 2017, jolloin viiden hengen joukkue voitti yhteensä 10,8 miljoonan dollarin palkintopotin. Vuonna 2019 Urpalainen jätettiin pois Team Liquidin kokoonpanosta, ja hänen tilalleen nostettiin romanialainen Aliwi "w33" Omar. Urpalainen nousi pian tämän jälkeen Chaos Esports Clubin kokoonpanoon. == Lähteet == Luokka:Vuonna 1995 syntyneet Luokka:Suomalaiset elektronisen urheilun ammattilaiset Luokka:Elävät henkilöt
New Orleans -luokka (1896)

New Orleans -luokka oli kahden 1890-luvulla valmistetun Yhdysvaltain laivaston panssarikansiristeilijän muodostama alusluokka. == Suunnittelu ja valmistus == Luokan alusten alkuperäisenä aseistuksena oli Elswick Ordnance Companyn valmistamat kuusi kuuden tuuman 50 pituuskaliiperin tykkiä ja neljä 4,7 tuuman 50 pituuskaliiperin tykkiä. Kuuden tuuman tykit oli asennettu keulaan ja perään sekä kummallekin kyljelle kaksi tykkihyllyille. Kevyemmät 4,7 tuuman tykit oli asennettu keskilaivaan ampumaan kyljiltä. Lisäksi aluksilla oli kymmenen kuuden naulan ja kahdeksan yhden naulan Hotckiss tykkiä sekä neljä konekivääriä. Aseistuksen täydensivät kolme 18 tuuman torpedoputkea.Gardiner 2002 s. 154 Vuonna 1907 Caviten laivastontelakalla Filippiineillä 4,7 tuuman tykit korvattiin Yhdysvaltain laivaston viiden tuuman 50 pituuskaliiperin Mark 5 tykeillä. Samalla alusten torpedoputket poistettiin. Vuonna 1907 myös kuuden tuuman tykit korvattiin samoilla aseilla. Ensimmäisen maailmansodan aikana viiden tuuman tykkien lukumäärää laskettiin kymmenestä kahdeksaan ja aluksille asennettiin kolmen tuuman 50 pituuskaliiperin ilmatorjuntatykki. Aluksen panssarointi oli Harvey-panssaria. Panssarikannen paksuus oli 89 millimetriä kaartuvalla osalla ja keskellä 32 millimetriä. Pääaseiden tykkikilpien paksuus oli 102 millimetriä ja taistelunjohtotornin seinämien paksuus 102 millimetriä. Propulsiojärjestelmä koostui neljästä hiilikäyttöisestä Scotch-kattilasta, jotka tuottivat höyryn kahteen höyrykoneeseen. Järjestelmä tuotti 7 500 ihp:tä, mikä mahdollisti suunnitellun 20,5 solmun nopeuden. Koeajoissa saavutettiin suunniteltu nopeus. Alusten hiilivarastoihin oli mahdollista varastoida normaalisti 512 tonnia hiiltä, mikä voitiin tarvittaessa kasvattaa 747 tonniin. == Alukset == Alukset ostettiin Brasilialta 9. maaliskuuta 1898. New Orleans -luokan risteilijät Nimi Telakka Kölinlasku Vesille Valmis Kohtalo USS New Orleans Armstrong Whitworth, Elswick 1895 4. joulukuuta 1896 18. maaliskuuta 1898 poistettu palveluksesta 16. marraskuuta 1922 USS Albany Armstrong Whitworth, Elswick 1897 14. tammikuuta 1899 29. toukokuuta 1900 poistettu palveluksesta 10. lokakuuta 1922 Alukset eivät saaneet palvelukseenotettaessa runkonumeroita. Ne luokiteltiin 17. heinäkuuta 1920 tykkiveneiksi runkonumeroilla PG-34 ja PG-35. Alukset luokiteltiin uudelleen keveiksi risteilijöiksi 8. elokuuta 1921 runkonumeroilla CL-22 ja CL-23. == Lähteet == * === Viitteet === *
Septimania

Septimania tai Septimanie oli muinainen alue, joka sijaitsi nykyisen Ranskan kaakkoisosassa, Garonnen ja Rhônen välimaastossa, Pyreneiden ja Cévennes- vuoristojen välissä. Keisari Augustuksen aikana sen asuttivat seitsemännen legioonan (Septimani) veteraanit. Alue lienee saanut nimensä veteraanien mukaan, ja nimi säilyi varhaiskeskiajalle saakka. Septimania oli Espanjan visigoottien valtakunnan viimeinen alue Galliassa sen jälkeen kun Klodvig oli ajanut suurimman osan visigooteista pois frankkien valtakunnasta. Tuohon aikaan Septimaniassa oli seitsemän kaupunkia tai hiippakuntaa: Narbonne, Nîmes, Béziers, Maguelonne, Lodêve, Agde ja Uzès (sittemmin Carcassonne). Se vastasi siis suurinta osaa nykyisestä Languedocista. Kun Kaarle Martell oli karkottanut maurit sieltä vuonna 732, miehittivät frankit Septimanian kokonaan vuoteen 768 mennessä. Karolingien aikana Septimaniasta tuli osa Akvitanian kuningaskuntaa, mutta 817 siitä tuli oma herttuakuntansa. Septimania menetti itsenäisen alueen asemansa 800-luvun kuluessa, kun se joutui Toulousen kreivien haltuun. == Lähteet == Luokka:Ranskan maantiede Luokka:Ranskan historia
Kalle Päätalo -palkinto

Kalle Päätalo -palkinto on kirjailija Kalle Päätalon kustantajan Gummeruksen myöntämä palkinto. Palkinnolla tuetaan Päätalon toivomuksen mukaisesti lahjakasta nuorta kirjailijaa. Palkinto jaettiin ensimmäisen kerran vuonna 1990. Palkintoa jaetaan epäsäännöllisesti. Se on jaettu kahdeksan kertaa vuosina 1990–2019. Vuonna 2019 tunnustuspalkinnon arvo oli 3 000 euroa. ==Palkitut== * Hannu Simpura 1990 * Paula Sieppi 1997Paula Sieppi, Muonio.fi, viitattu 1.11.2018 * Laura Honkasalo 2001 * Jussi Siirilä 2002 * Paula Havaste 2004 * Matti Rönkä 2009Gummerus palkitsi Matti Röngän ja Anneli Kannon Savon Sanomat 30.1.2009, viitattu 1.11.2018 * Joonas Konstig 2012 * Sisko Savonlahti 2019 ==Lähteet== Luokka:Kalle Päätalo Luokka:Suomalaiset kirjallisuuspalkinnot
Eropaperit

Eropaperit on kirjailija Laura Honkasalon romaani vuodelta 2009. Sen on julkaissut Otava. Teos on osittain omakohtainen kertomus avioerosta. ==Arviot== Reija Palttala kiittää arviossaan Keskisuomalaisessa kirjaa monesta näkökulmasta: Ihmissuhteiden perustilanteiden kuvaus on eläytyvä, kerronnan rakenne on taitavasti luotu ja kieli rikasta, eri tarinalinjat lomittuvat poikkeuksellisen sujuvasti. Erityisesti Palttala mainitsee, että lapsen sisäisen maailman kuvaus on hienosti onnistunutta. ==Lähteet== Luokka:Vuoden 2009 kirjat Luokka:Suomalaiset romaanit
Mai (nimi)

Mai on naisen, joskus miehen etunimi, joka on Suomessa annettu noin 1250 naiselle ja muutamalle kymmenelle miehelle. == Tunnettuja Mai-nimisiä == * Mai Aizawa (s. 1990), japanilainen jalkapalloilija * Mai Charoenpura (s. 1959), thaimaalainen laulaja * Mai Hagiwara (s. 1996), japanilainen poplaulaja * Mai- Brit Heljo (s. 1926), suomalainen näyttelijä * Mai Kivelä (s. 1982), suomalainen poliitikko, Vasemmistoliiton kansanedustaja, kansalaisaktivisti ja feministi * Mai Koivula (s. 1951), suomalainen toimittaja * Mai Kuraki (s. 1982), japanilainen poplaulaja * Mai Kyōkawa (s. 1993), japanilainen jalkapalloilija * Mai-Lis Könönen (s. 1940), suomalainen iskelmälaulaja, säveltäjä ja sanoittaja * Mai Masri (s. 1959), palestiinalainen elokuvaohjaaja ja -tuottaja * Mai Mercado (s. 1980), tanskalainen poliitikko ja ministeri * Mai Nakachi (s. 1980), japanilainen jalkapalloilija * Mai Thi Nguyen-Kim (s. 1987), saksalainen kemisti, tiedetoimittaja, televisio-ohjaaja ja kirjailija * Mai Villadsen (s. 1991), tanskalainen poliitikko * Mai Zetterling (1925–1994), ruotsalainen näyttelijä, ohjaaja ja käsikirjoittaja. == Lähteet == Luokka:Etunimet